# Ankstyvasis šalpusnis

### Straipsnis iš Vikipedijos, laisvosios enciklopedijos.

Tussilago farfara
Ankstyvasis šalpusnis (Tussilago farfara)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Magnolijainiai ( Magnoliopsida)
Poklasis: | Astražiedžiai ( Asteridae)
Šeima: | Astriniai ( Asteraceae)
Gentis: | Šalpusnis ( Tussilago)
Rūšis: | Ankstyvasis šalpusnis ( Tussilago farfara)

Ankstyvasis šalpusnis (lot. Tussilago farfara) – astrinių (Asteraceae) šeimos šalpusnių genties augalas.

Daugiametis žolinis medingas augalas, turintis vertikalų apie 20-250 cm ilgio šakniastiebį, ant kurio anksti pavasarį išauga vienas ar keletas vienagraižių stiebų. Žiedai pavieniuose graižuose, geltoni. Nužydėjus, lieka pūkai (lukštavaisis su skristuku), panašūs į pienės pūkus, kuriuos išnešioja (ir taip išplatina) vėjas. Žydi balandžio-gegužės mėn.

Randamas visoje Lietuvos teritorijoje. Mėgsta molingą dirvą su negiliu podirvio vandeniu, ypač vešlus jis šaltiniuotose vietose. Auga pagrioviuose, molinguose šlaituose, upių ir upelių pakrantėse, bergždynuose. Žemdirbiams jis – piktžolė.

## [taisyti] Mityba

Šalpusnio lapus galima dėti į salotas bei sriubas.

## [taisyti] Vaistinės augalo savybės

Šalpusnis – žiedai ir pūkai

Vaistams liepos – rugpjūčio mėn. renkami pirmieji žiedai ir Lapai. Džiovinami pavėsyje. Išdžiūvę būna bekvapiai, skonis – kartokas, gleivingas. Dedami į prakaitavimą skatinančių vaistažolių mišinius. Lapai turi daug vitamino C.

Pastaba: Nevartoti vaistams nėštumo metu ir žindant.

Šalpusnis mažina uždegimą, todėl jį galima naudoti gydant bronchitą, gerklų ir trachėjos uždegimus, bronchinę astmą ir pleuritą, net pradiniame tuberkuliozės gydymo etape.

Šalpusnis yra lengvinanti atsikosėjimą priemonė. Norint sumažinti kosulį ir užkimimą reikia kelis kartus per dieną gerti labai karštą šalpusnių arbatą su medumi. Lapų ir žiedų garais gydomas lėtinis bronchitas.

Lapų sirupas padeda sergant plaučių ligomis ir bronchitu. Yra puiki profilaktinė priemonė nuo peršalimų ir gripo. Pavasarį, esant astmai, lėtiniam bronchitui ir kvėpavimo takų katarui, reikia kasdien gerti 2-3 arbatinius šaukštelius šviežių šalpusnių sulčių, sumaišytų su sultiniu ar šiltu pienu.

Nuplautų ir sutrintų šviežių lapų tyrė dedama ant krūtinės – padeda nuo plaučių uždegimo, raudonligės, mėlynių ir tinimų, sąnarių uždegimų.

Tinstančias kojas reiktų dažnai plauti šalpusnių nuoviru. Venų uždegimo gydymui iš šviežių sutrintų šalpusnių lapų su šviežia grietine gaminamas tepalas.

Šalpusnių lapų stipraus nuoviro kompresai padeda nuo sklerodermos opų.

Šviežios sultys lašinamos į ausį esant ausų uždegimui.

## [taisyti] Vaistinės žaliavos rinkimas

Vaistinei žaliavai šalpusnis renkamas liepos-rugpjūčio mėn. Skinami tik sveiki, be rudu dėmių lapai, neilgesniais kaip 5 cm lapkočiais. Džiovinami gerai vėdinamoje patalpoje, paskleidus juos plonu sluoksniu ant tinklo. Kartkartėmis reikia atsargiai pavartyti, kad greičiau džiūtų. Greičiau džius, jei lapai bus išdėlioti balta, pūkuota puse į viršų. Iš 5 kg šviežių lapų gaunama 1 kg sausos žaliavos.

Gerai išdžiovinti lapai yra bekvapiai, viršutinėje pusėje žali, apatinėje – balzganai pūkuoti.

Rodomas puslapis "http://lt.wikipedia.org../../../a/n/k/Ankstyvasis_%C5%A1alpusnis.html"

Kategorijos: Astriniai | Vaistažolės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Català
- Česky
- Dansk
- Deutsch
- English
- فارسی
- Suomi
- Français
- Hornjoserbsce
- Magyar
- Italiano
- Nedersaksisch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Slovenčina
- Српски / Srpski
- Svenska
- Українська